Neuvoston asetus (EY) N:o 1633/98, annettu 20 päivänä heinäkuuta 1998, naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta



Virallinen lehti nro L 210 , 28/07/1998 s. 0017 - 0017



NEUVOSTON ASETUS (EY) N:o 1633/98, annettu 20 päivänä heinäkuuta 1998, naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että antaessaan asetuksen (EY) N:o 2222/96 (3) neuvosto mukautti väliaikaisesti asetuksen (ETY) N:o 805/68 (4) 4 b artiklan 3 kohdassa vahvistettuja alueellisia enimmäismääriä, jotka koskevat vuosina 1997 ja 1998 erityistukeen oikeutettujen urospuolisten nautaeläinten määrää; pitkän aikavälin toimenpiteitä laaditaan parhaillaan; tämän vuoksi olisi mukautettuja alueellisia enimmäismääriä pidettävä voimassa vielä vuoden, asetuksessa (EY) N:o 2222/96 komissio valtuutettiin toteuttamaan tarvittavat toimenpiteet niiden emolehmäpalkkio-oikeuksien osalta, joita tuottajat eivät ole käyttäneet vuosina 1997 ja 1998 ja jotka palautuvat kansalliseen varantoon; edellä mainituista syistä myös tätä valtuutusta olisi jatkettava yhdellä vuodella, urospuolisille kastroiduille nautaeläimille annettavan erityistuen määrien liian suurten vähennysten välttämiseksi jäsenvaltioissa, joiden tuottajat ovat saaneet kausiporrastuspalkkiota vuonna 1998, mutta joiden osalta edellytykset täysimääräisen tuen myöntämiseen vuonna 1999 eivät täyty, on säädettävä poikkeuksellisesta yhteisön rahoituksesta vuodeksi 1999 alennetun tuen myöntämiseksi, ja naudanlihatuotannon rakennekehitystä Saksan uusissa osavaltioissa (Länder) ei ole vielä saatettu päätökseen; olisi säädettävä yhdeksänkymmenen eläimen rajan soveltamisesta poikkeamisen jatkamisessa vuonna 1999, ON ANTANUT TÄMÄN ASETUKSEN: 1 artikla Muutetaan asetus (ETY) N:o 805/68 seuraavasti: 1. Korvataan 4 b artiklan 3 kohdan b alakohdassa toisessa luetelmakohdassa ilmaisu "Vuosina 1997 ja 1998" ilmaisulla "Vuosina 1997, 1998 ja 1999"; 2. Lisätään 4 c artiklan 3 kohdan toisen alakohdan jälkeen alakohta seuraavasti: "Toista alakohtaa ei kuitenkaan sovelleta vuonna 1999."; 3. Korvataan 4 f artiklan 4 kohdan toinen luetelmakohta seuraavasti: "- yksittäisiä vuosina 1997, 1998 ja 1999 käyttämättömiä, kansalliseen varantoon palautettuja oikeuksia koskevat toimenpiteet."; 4. Lisätään 4 k artiklan 1 kohtaan, sellaisena kuin sitä sovelletaan 1 päivästä tammikuuta 1999, alakohta seuraavasti: "d) huolimatta siitä, mitä a alakohdassa säädetään, Saksalla on vuonna 1999 oikeus Saksan uusien osavaltioiden osalta poiketa 4 b artiklan 1 kohdassa säädetystä 90 eläimen rajan soveltamisesta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1998. Neuvoston puolesta W. MOLTERER Puheenjohtaja (1) EYVL C 87, 23.3.1998, s. 23 (2) EYVL C 210, 6.7.1998 (3) EYVL L 296, 21.11.1996, s. 50 (4) EYVL L 148, 28.6.1968, s. 24, asetus sellaisena kuin se on viimeksi muutettuna asetuksella (EY) N:o 2634/97 (EYVL L 356, 31.12.1997, s. 13).